สงขลาเกมส์ พร้อมเป็นเจ้าภาพจัดงานแข่งขันกีฬาแห่งชาติ ครั้งที่ 45
สำนักเลขาธิการจัดการแข่งขันกีฬาแห่งชาติ ครั้งที่ ๔๕ สงขลาเกมส์,หลังเกิดอุทกภัยในหลายพื้นที่ ไม่เป็นอุปสรรคต่อการจัดงานแข่งขันกีฬาแห่งชาติครั้งที่ 45 หรือ สงขลาเกมส์ ระหว่างวันที่ 20-30 มิ.ย.นี้ พ่อเมืองขานรับ หนุนความก้าวหน้าด้านกีฬา,ผู้สื่อข่าวรายงานว่าจังหวัดสงขลา มีความพร้อมร้อยเปอร์เซ็นต์ ในการจัดการแข่งขันกีฬาแห่งชาติครั้งที่ 45 หรือ สงขลาเกมส์ เนื่องจากหลังเกิดอุทกภัยในหลายพื้นที่ของจังหวัดก็ไม่ส่งผลกระทบใดๆ สำหรับความก้าวหน้าในการแข่งขันกีฬาแห่งชาติ กำหนดแข่งขันในวันที่ 20-30 มิ.ย. 60 และกีฬาคนพิการแห่งชาติครั้งที่ 35 กำหนดแข่งขันวันที่ 20-24 ก.ค. 60,นายประสงค์ บริรักษ์ นายกสมาคมกีฬาจังหวัดสงขลา กล่าวว่า ด้านทัพนักกีฬาของจังหวัดสงขลา มีจำนวนทั้งสิ้น 800 คน ประเภทบุคคลทำการคัดเลือกระหว่าง 3-13 ก.พ.นี้ ส่วนประเภททีม จะได้รับสิทธิอัตโนมัติ ไม่ต้องทำการคัดเลือกในฐานะเจ้าภาพ ทั้งนี้ สนามที่จะใช้ทำการแข่งขันกีฬาแห่งชาติครั้งที่ 45 มีการแข่งรวม 45 ชนิดกีฬา ใช้สนามกีฬาแข่งขันหลัก ณ มหาวิทยาลัยสงลานครินทร์ สนามกีฬาจิระนคร และสนามอื่นๆ ภายในมหาวิทยาลัย โรงเรียนต่างๆ รวม 56 สนาม,สัตว์นำโชคสัญลักษณ์กีฬาแห่งชาติ คือ หนู และ แมว สถานที่เปิดปิดการแข่งขันคือ สนามกีฬาติณสูลานนท์สงขลา รวมทั้งการแข่งกีฬาคนพิการในเดือนถัดมา จะใช้สนามเดียวกันทั้งระบบ ซึ่งทางจังหวัดสงขลา มีความยินดีเป็นอย่างยิ่งในการสนับสนุนความก้าวหน้าทางด้านการกีฬา นายประสงค์ กล่าว.
หลังเกิดอุทกภัยในหลายพื้นที่ ไม่เป็นอุปสรรคต่อการจัดงานแข่งขันกีฬาแห่งชาติครั้งที่ 45 หรือ สงขลาเกมส์ ระหว่างวันที่ 20-30 มิ.ย.นี้ พ่อเมืองขานรับ หนุนความก้าวหน้าด้านกีฬา 
กีฬาแห่งชาติ,สงขลาเกมส์,แข่งขันกีฬาแห่งชาติครั้งที่ 45,สงขลา